《送周思道朝议归守汉州三绝》
宋代·苏辙

早缘民事失茶官，解印重来十二年。
美恶一周还自复，始知东二解言天。
梓汉东西甲乙州，同时父子两诸侯。
〈正孺时出守梓州。
〉它年我作西归计，兄弟还能得此不。
酒压郫筒忆旧酤，花传丘老出新图。
〈汉州官酒，蜀中推第一。
赵昌画花，摸效丘文播，亦西川所无也。
〉此行真胜成都尹，直为房公百顷湖。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。